proxectonos/corpus_dominio_legal_administrativo_tmp huggingface dataset:
APROBACIÓN INICIAL DA MODIFICACIÓN DO ARTIGO 16 DO REGULAMENTO DE AXUDA NO FOGAR.
ADMINISTRACIÓN LOCAL — Municipal — Porriño, O (Ordenanzas e Regulamentos, 29/01/2015)

O Pleno da Corporación municipal do Porriño, en sesión ordinaria de data 29/12/14 aprobou inicialmente a modificación do Artigo 16 do Regulamento de Axuda No Fogar mediante acordo que ten o seguinte contido literal. “1º) APROBAR INICIALMENTE A MODIFICACION DO APARTADO 1 DO ARTIGO 16 DO REGULAMENTO DO SERVIZO DE AXUDA NO FOGAR, DANDOLLE UNHA NOVA REDACCIÓN, NO SEGUINTE: “A tramitación das solicitudes de axuda no fogar para a modalidade de acceso directo, para persoas usuarias valoradas co grado de dependencia, unha vez ditada resolución pola Xefatura territorial competente da Consellería de Traballo e Benestar, terá carácter directo, dacordo en aplicación do programa de asignación de recursos.” 2º) SOMETER O EXPEDIENTE A INFORMACIÓN PÚBLICA POR UN PRAZO DE TRINTA DÍAS MEDIANTE PUBLICACIÓN NO BOLETÍN OFICIAL DA PROVINCIA E TABOLEIRO DE EDICTOS DO CONCELLO ÓS EFECTOS DE QUE POLOS INTERESADOS SE PRESENTEN RECLAMACIÓNS E SUXERENCIAS QUE SE ESTIMEN POR CONVINTES.3º) EN CASO DE QUE NON SE PRESENTEN RECLAMACIÓNS E SUXERENCIAS ENTENDERASE DEFINITIVAMENTE APROBADO O ACORDO DE APROBACIÓN PROVISORIA.” O que se fai público para o xeral coñecemento para que os interesados presenten as alegacións, reclamacións e suxestións que estimen convintes, en cumprimento do estipulado pola lexislación vixente. O Porriño, a 20 de xaneiro de 2015.—O Alcalde, José Nelson Santos Argibay.
ACORDO ADOPTADO POR DECRETO DA ALCALDÍA 706/2015 DE NOMEAMENTO DE XEFE DE GABINETE DA ALCALDÍA
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 08/09/2015)

A efectos de coñecemento xeral efectúase a publicación do Acordo adoptado por Decreto da Alcaldía nº 706/2015, de 19 de xuño, polo que se nomea o cargo de Xefe de Gabinete da Alcaldía: “Vista a proposta da Alcaldía de data 15 de xuño de 2015, relativa ao nomeamento como persoal eventual de Laura Paloma Akhrif Chehbi Visto o acordo do Concello Pleno de data 18 de xuño de 2015 no que se recolle como persoal eventual o Secretario da Alcaldía nos seguintes termos: “Xefe de Gabinete de Alcaldía. A súa dedicación será exclusiva. As súas retribucións brutas anuais serán de 22.000,00 euros, dividido en catorce mensualidades. O Concello asumirá o pagamento das cotas empresarias á Seguridade Social que lle correspondan.” 1.- Nomear a Laura Paloma Akhrif Chehbi como Xefe de Gabinete de Alcaldía. A súa dedicación será exclusiva. As súas retribucións brutas anuais serán de 22.000,00 euros, dividido en catorce mensualidades. O nomeamento e cese é libre e corresponde a Alcaldía. O cese será automático cando remate o mandato do actual Alcalde-presidente.2.- Publicar no BOP este nomeamento, xunto co seu réxime de retribucións e dedicación.” A Estrada, a 27 de agosto de 2015.—O Alcalde en funcións, Juan M. Constenla Carbón.
RELACIÓN VEHÍCULOS ABANDONADOS DEPÓSITO MUNICIPAL E VÍA PÚBLICA QUE COMENZAN POR FIAT PUNTO PO-7155-AZ
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 02/06/2015)

De conformidade co disposto nos art.59.5 da Lei 30/92, do 26 de Novembro, faise pública, mediante a publicación do presente anuncio no Taboleiro de editos do Concello e no BOP, a notificación dos expedientes que se indican a continuación. Os interesados poderán comparecer nas oficinas da Policía Local no prazo de 10 días, a partir do da publicación do presente anuncio, para o coñecemento do contido íntegro dos actos obxecto da notificación e facer as alegacións que estimen oportunas. Acto obxecto de notificación: Se no prazo de un mes a partir da publicación do presente anuncio, os interesados non se fixeran cargo dos vehículos, o Concello procederá á súa alienación como chatarra, sendo os gastos a costa dos interesados. Vilagarcía de Arousa, a 11 de maio de 2015.—O Alcalde-Presidente, Tomas Javier Fole Díaz.
NOTA INFORMATIVA PERÍODO COBRANZA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 10/06/2015)

Normas de procedemento para o ingreso dos tributos municipais de cobro periódico e notificación colectiva do Concello de Vigo no presente exercicio: Vigo, a 22 de maio de 2015.— O Tesoureiro, Emilia Inmaculada Celano Eberhardt.— Conforme, a Concelleira Delegada de Economía e Facenda, Mª Carmen Silva Rego.
CORRECCIÓN DE ERROS DO ANUNCIO PUBLICADO NO BOP NÚM.185, DE 24.11.2015 DA LICITACIÓN PARA A CONTRATACIÓN DO SERVIZO DE ESCOLA MUNICIPAL DE MÚSICA, POLO PRODECEMENTO ABERTO (EXPDT.15/15)
ADMINISTRACIÓN LOCAL — Municipal — Porriño, O (Contratos administrativos, 08/10/2015)

No BOP núm.185, de 24.11.2015 publicouse o anuncio de licitación para a contratación do servizo de escola municipal de música, polo prodecemento aberto (expdt.15/15). Detectáronse erros no contido de dito anuncio, polo que 1. Onde dí “Número de expediente: 14/15”; debe dicir: “Número de expediente: 15/15”. 2. Onde dí “Descrición do obxecto: servizo de impartición de actividades para maiores de 55 anos, dentro do programa TEMPO PARA NOS. Prazo de execución: curso 2015/16 (prorrogable curso 2016/17). CPV: 92000000”; debe dicir “Descrición do obxecto: servizo de escola municipal de música. Prazo de execución: cursos 2015/16 e 2016/17 (prorrogable cursos 2017/18 e 2018/19). CPV: 80400000-8” 3. Onde dí “ Orzamento: 41.817,60 € (34.560 € máis 7.257,60 € en concepto de IVE). Prezos unitarios máximos: 30 euros/hora (máis o IVE correspondente)”; debe dicir “Orzamento: 240.000 € (exento de IVE)” A páxina web onde figura a información relativa á convocatoria: www.contratosdegalicia.es O Porriño, a 24 de setembro de 2015.—A alcaldesa, Eva García de la Torre.
DH. W36.49034. CARMEN SUEIRO GARCÍA, SOLICITUDE DE AUTORIZACIÓN DE OBRAS DE REFORMA DE VIVENDA NA ZONA DE POLICÍA DO REGO DE ABAIXO, NO LUGAR DE SOAR (MORAÑA).
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 05/06/2015)

Dª. Carmen Sueiro Garcia, con DNI XXXXXXXXX e enderezo Soar 24–San Lourenzo en Moraña, solicita de Augas de Galicia co CIF: Q1500378C, a autorización de obras no lugar de Soar 2, parroquia de San Lourenzo de Moraña (San Lourenzo), Concello de Moraña (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.49034 As obras solicitadas consisten na reforma de vivenda unifamiliar situada na zona de policía do río Cornide. As obras consistirán na construción dunha terraza de 29 m2 de superficie no primeiro andar, a cal se situará a una distancia mínima de 12 m do dominio público hidráulico. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moraña ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 25 de maio de 2015.—O Xefe da Área de Autorizacións e Concesións, Jazmine Dublas Vallado.
LICITACIÓN DA OBRA "OBRAS DE INTEGRACIÓN URBANÍSTICA E DOTACIÓN DE SERVIZOS NO CAMPO DE FÚTBOL DE COIA (VIGO)
ADMINISTRACIÓN LOCAL — Provincial — Deputación Provincial (Contratos administrativos, 17/06/2015)

a. Organismo: Deputación Provincial de Pontevedra. b. Dependencia que tramita o expediente: Servizo de Contratación, Facenda e Patrimonio. A execución da obra “obras de integración urbanística e dotación de servizos no campo de fútbol de Coia (Vigo)”, con orzamento de licitación de 280.991,74 euros, máis 59.008,27 euros correspondentes ó IVE. Plazo de execución: tres meses. a. Tramitación: urxente. b. Procedemento: aberto. Definitiva do 5% do prezo de adxudicación excluído o IVE. Non se precisa. a. Entidad: Servizo de Contratación da Deputación Provincial de Pontevedra. b. Domicilio: Avda. de Montero Ríos, s/n c. Localidade y código postal: Pontevedra 36002. d. Teléfono: 986804100. e. Telefax: 986804126. f. Páxina web: www.depontevedra.es. a. O prazo para a presentación de ofertas será de trece días naturais contados a partir do seguinte ó da publicación de este anuncio no BOP. b. Documentación a presentar: A que figura no plego de cláusulas administrativas. c. Lugar de presentación: 1. Entidade: Deputación Provincial de Pontevedra: Rexistro Xeral: Avda. Montero Ríos, s/n.- 36071 Pontevedra (luns a sábado). Sede de Vigo: Rúa Oporto, 3.- 36201 Vigo (luns a venres). d. Admisión de variantes: Non se admiten variantes. a. Entidade: Diputación Provincial de Pontevedra. b. Domicilio: Avda. de Montero Ríos, s/n. c. Localidade: Pontevedra. d. Data: A apertura do sobre B realizarase, en acto público, ás dez horas do quinto día hábil seguinte ó do que finalice o prazo sinalado para a presentación de ofertas. A apertura do sobre C realizarase dacordo co establecido na cláusula 10 do prego de cláusulas que rixe no procedemento aberto para a contratación da obra. Para a valoración das proposicións e a determinación da oferta economicamente máis vantaxosa atenderase ós seguintes criterios directamente vinculados ó obxecto do contrato: — Enumeración dos criterios non avaliables mediante formulas (SOBRE B) Os criterios avaliables mediante xuízos de valor valoráranse cun máximo de 45 puntos, de conformidade cos seguintes criterios: — Memoria construtiva e programa de traballo, ata un máximo de 35 puntos. — Memoria de seguridade e saúde, ata un máximo de 5 puntos. — Programa de actuacións medioambientais, ata un máximo de 5 puntos. — Enumeración dos criterios avaliables mediante formulas (SOBRE C) Nota importante: Só se procederá á apertura e valoración das propostas do sobre c daquelas empresas que obtivesen unha ponderación dos criterios avaliables mediante xuízos de valor que superen os 20 puntos. Os criterios avaliables mediante formulas valoraranse cun máximo de 55 puntos de conformidade cos seguintes criterios: — Valoración oferta económica, ata un máximo de 55 puntos. Pontevedra, 12 de xuño de 2015.—A Deputada Delegada.—O Secretario.
EXPTE. DE ALTERACIÓN XURÍDICA DE BEN DE DOMINIO PÚBLICO A BEN PATRIMONIAL DUNHA PARCELA DE TITULARIDADE MUNICIPAL, O CENTRO DE SAÚDE, SITO EN RÚA DO CONCELLO, 31 CATOIRA.
ADMINISTRACIÓN LOCAL — Municipal — Catoira (Outros documentos, notificacións e informacións públicas, 19/01/2015)

Este Concello está a tramitar o expediente de alteración xurídica, de ben de dominio público a ben patrimonial, dunha parcela de titularidade municipal afecta, actualmente, á xestión do servizo público de Centro de Saúde, sita na rúa do Concello, número 31, de 1.438 m/2, e sobre a que se atopa construído un edificio de planta baixa e única de 512 m/2, ao obxecto de materializar a súa cesión gratuí ta ao Servizo Galego de Saúde, dependente da Consellería de Sanidade. De conformidade co disposto no artigo 8.2 do Real Decreto 1372/1986, de 13 de xuño, polo que se aproba o Regulamento de Bens das Entidades Locais, o devandito expediente sométese a información pública polo prazo dun mes. Catoira, a 15 de xaneiro de 2015.—O Alcalde-Presidente, Alberto García García.
LICITACION PARA A ADXUDICACION DE DEREITO DE SUPERFICIE DA PARCELA MUNICIPAL FAQUIÑA
ADMINISTRACIÓN LOCAL — Municipal — Mos (Contratos administrativos, 25/03/2015)

Aprobados polo pleno do 26.02.2015 os pregos de clausulas administrativas e prescricións particulares que han de rexer o procedemento aberto de adxudicación de dereito de superficie da parcela municipal “Faquiña” de uso industrial, exponse ó público por 8 días hábiles, contados a partir do seguinte ó de publicación do presente anuncio, para que poidan presentarse reclamacións por quen se considere interesado. Simultáneamente anúnciase o concurso, se ben a licitación aplazarase canto resulte necesario de presentarse reclamacións ós pregos. Adxudicación de dereito de superficie da parcela municipal “Faquiña” Parcela no monte Faquiña: de forma triangular e cunha superficie de 7.170 m2. Uso Industrial. Linda: Norte mais bens de propios e camiño veciña; Oeste, terreos arrendado polo Concello á Sociedade Española e polo Sur e Leste, estrada de Puxeiros cara ao Aeroporto (CP-8105). Datos Urbanístico: Uso: Industrial Edificabilidade atribuíble en m2.: 5736 m2.50 anos. Unha vez finalizado o prazo de duración extinguiranse os dereitos e reverterán o Concello todas as construción que sobre a parcela se edificasen. Establécese como prezo mínimo ou tipo para a adxudicación do contrato o importe de 11.647,24 euros Renda anual: Determinarse segundo a fórmula establecida nos Pregos de clausulas 2% do prezo de concesión que se constituirá en calquera das formas previas no art.96 do TRLCSP 4% do importe de adxudicación. Poderán presentarse por cualquera das formas admitidas polo art.38 da lei 30/1992 Entidade: Concello de Mos. Enderezo: Reguengo-Petelos-Mos s/n. Localidade: Concello de Mos. Data: 6º día hábil dende a finalización do remate do prazo de presentación de ofertas. A estes efectos da celebración, que non do cómputo, os sábados consideraranse inhábiles Por conta do adxudicatario. Mos, 5 de marzo de 2015.—A Alcaldesa, Nidia Mª Arévalo Gómez.
NOTIFICACIÓN EN EXPEDIENTE 59/13 (FINCA NO CAMIÑO DO PATELO)
ADMINISTRACIÓN LOCAL — Municipal — Redondela (Outros documentos, notificacións e informacións públicas, 18/02/2015)

Informouse polos Servizos municipais que unha finca situada no Camiño do Patelo que constitúe un risco potencial en caso de incendio por causa do seu estado de abandono. A súa referencia catastral é 36045A036007020000WF e non existen datos nos rexistros públicos que permitan notificar ao seu propietario. O estado da finca supón un incumprimento do establecido nos artigos 9 e 199 da Lei 9/2002, do 30 de decembro, de Ordenación Urbanística e Protección do Medio Rural, segundo os que “os propietarios de toda clase de terrenos, urbanizacións de iniciativa particular, edificacións e carteis deberán mantelos en condicións de funcionalidade, seguridade, salubridade, ornato público e habitabilidade segundo o seu destino e con arreglo ás normas de protección do medio ambiente, do patrimonio histórico e da rehabilitación”, e, ademáis, “os propietarios de terras conservarán e manterán o solo natural e de ser o caso a masa vexetal nas condicións precisas que eviten a erosión e os incendios, impedindo a contaminación da terra, o aire e a auga.” Con base no exposto, esta Alcaldía Primeiro.—Insertar anuncio no Boletín Oficial da Provincia e no Taboleiro de Anuncios do Concello ao efecto de que quenes sexan os propietarios do terreo teñan coñecemento do presente requirimento para que procedan á reposición das condicións de seguridade e salubridade do terreo, para o que se deberá proceder a realizar unha completa limpeza e desbroce así como á corta de todas as especies propicias para a proliferación de masa vexetal e/ou a progapación do lume como acacias, piñeiros e/ou eucaliptos (deberase solicitar permiso de corta na Consellería de Medio Rural). Segundo.—Abrir un trámite de audiencia polo prazo de 10 días contados a partir do seguinte ao de notificación da presente resolución, para que o/a interesado/a poida realizar as alegacións que considere oportunas e presentar os documentos e xustificacións que estime pertinentes. Terceiro.—O/a interesado/a deberá comunicar ao Concello de Redondela a execución dos traballos necesarios para a reposición das condicións de seguridade e salubridade no prazo de 15 días naturais contados a partir do día seguinte ao de notificación da presente resolución. No caso da corta de árbores deberá xustificar ter solicitado o permiso dentro do mesmo prazo. Cuarto.—No caso de non atender ao requirido na presente resolución procederase á execución forzosa mediante a imposición de multas coercitivas de 300,00 a 6.000,00 euros, reiterables ata acadar a execución do ordenado ou á execución subsidiaria con repercusión dos custos ao propietario, segundo establece o apartado 4 do artigo 199 da Lei 9/2002. Redondela, 5 de febreiro de 2015.—O Alcalde, Javier Bas Corugeira.
ANUNCIO DECLARANDO DESERTA A LICITACIÓN RELATIVA AO DEREITO DE ARRENDAMENTO DE PARCELA DE 12561,62 M2
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 10/07/2015)

Por Decreto de Alcaldía de data 26/06/15, procedeuse á declarar deserta a licitación relativa ao dereito de arrendamento da parcela de 12.561,62 m2 de titularidade municipal, coas seguintes especificidades: a) Organismo: Concello do Porriño b) Dependencia tramitadora do expediente: Secretaría-Contratación c) Número de expediente: CV 20/15 a) Descripción do obxecto: Dereito de arrendamento da parcela de 12.561,62 m2 de titularidade municipal en Monte Carrascal e Laxedo a) Tramitación: Ordinaria. b) Procedemento: Negociado con publicidade. a) Orzamento: 15.646,75 € (máis IVE), mellorables ao alza. a) Declarado deserto, por Decreto de Alcadía de data 26.06.2015, ao non concurrir ningunha entidade a licitación www.contratosdegalicia.es O Porriño, 30 de xuño de 2015.—A alcaldesa, Eva García de la Torre.
SOLICITUDE DE OSCAR ÁLVAREZ ÁLVAREZ, DE LICENCIA DE LEGALIZACIÓN OBRAS DE TALLER DE MANTEMENTO DE VEHÍCULOS.
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 19/10/2015)

Solicitado por Amparo Consuelo Stanley Octavio, licenza municipal para legalización de obras e actividade de pequeno taller de mantemento de vehículos, no local sito no barrio de Hospital, nº 5, da parroquia de Tomiño, deste térmo municipal, de acordo co establecido no art.86 da Lei 30/1992, do 26 de novembro, de Réxime xurídico das Administracións Públicas e do Procedemento Administrativo Común, sométese a información publica por prazo de vinte días contados a partir do día seguinte ao da publicación deste anuncio no BOP, no servizo de urbanismo do concello, para que todo aquel que se considere afectado pola actividade que se pretende establecer poida facer as reclamacións ou observacións pertinentes. Tomiño, 2 de outubro de 2015.—A Alcaldesa, Sandra González Alvarez.
EXPOSICIÓN PÚBLICA DA CONTA XERAL DO CONCELLO DE CAMBADOS DO EXERCICIO 2014
ADMINISTRACIÓN LOCAL — Municipal — Cambados (Presupostos e cadros de persoal, 27/07/2015)

Formulada e rendida a Conta Xeral deste Concello, correspondente ó exercicio 2014, e ditaminada favorablemente pola Comisión Especial de Contas, en sesión celebrada o 17 de xullo de 2015, dando cumprimento ó disposto polo artigo 212.3 do Real Decreto Lexislativo 2/2004, de 5 de marzo, polo que se aproba o Texto refundido da Lei Reguladora das Facendas Locais, exponse ó público, polo prazo de quince días hábiles, na Secretaría do Concello, durante os cales, e oito máis, os interesados poderán presenta-las reclamacións, reparos e observacións que coiden oportunas, mediante escritos dirixidos á Sra. Alcaldesa-Presidenta. Cambados, a 17 de xullo de 2015.—A Alcaldesa, Fátima Abal Roma.
CONVOCATORIA PROCESO SELECTIVO SOCORRISTAS E PATRÓNS
ADMINISTRACIÓN LOCAL — Municipal — Cangas (Persoal, oposicións, 03/06/2015)

Por resolución de Alcaldía de data 21/05/2015 aprobouse a convocatoria e as bases do proceso selectivo para a contratación en réxime laboral temporal de 3 patróns e 15 socorristas para o servizo de salvamento en praias da tempada de verán de 2015 con previsión de lista de substitucións polo sistema de oposición libre. O período de presentación de instancias será de dez días hábiles a contar dende o seguinte ao do publicación do presente anuncio, tempo no que as bases estarán expostas ao público no Taboleiro Municipal e na páxina web do Concello www.cangas.org.Cangas, a 21 de maio de 2015.—O Alcalde, José Enrique Sotelo Villar.
DH A36.44804. A COMUNIDAD DE REGADORES A MINA DO PAZO, SOLICITA CONCESIÓN DUN CAUDAL PROCEDENTE DE 2 MANANCIAIS, NO LUGAR DE IGREXA, PARROQUIA DE DEIRO (VILANOVA DE AROUSA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 20/10/2015)

A Comunidade de regadores A Mina do Pazo, CIF G94097367, solicita de Augas de Galicia un caudal de 7.595 m3/ano procedente de (2) mananciais no lugar de A Igrexa, parroquia de Deiro (San Miguel), Concello de Vilanova de Arousa, e con destino a rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: Faise público por un prazo de vinte (20) días naturais, contados a partir da publicación deste anuncio no Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Vilanova de Arousa ou na Zona Sur de Augas de Galicia, R/ San Salvador, nº 2 – 4º, Vigo, onde poderán consulta-lo expediente. Vigo, a 30 de setembro de 2015.—O Xefe de Área de Autorizacións e Concesións, Angela Lorena Mercedes Elvira Cheles Garcilopez.
EXPEDIENTE DE MODIFICACIÓN DE CRÉDITO Nº 1/15
ADMINISTRACIÓN LOCAL — Municipal — Ribadumia (Presupostos e cadros de persoal, 28/07/2015)

O Pleno Municipal do Concello de Ribadumia, en sesión extraordinaria celebrada con data de 14 de xullo de 2015, acordou a aprobación inicial do expediente de modificación de créditos nº 1/2015 (de suplemento de créditos e créditos extraordinarios) financiado con cargo a Baixa na partida 153.609 do vixente Presuposto, co seguinte resumo por capítulos: E, en cumprimento do disposto no artigo 169.1 por remisión do 177.2 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición público polo prazo de quince días a contar dende o día seguinte á publicación deste anuncio no Boletín Oficial da Provincia de Pontevedra, para que os interesados poidan examinalo e presentar as reclamación que estimen oportunas. Se transcorrido dito prazo non se tiveran presentado alegacións, consideraráse aprobado definitivamente dito acordo. Ribadumia, 15 de xullo de 2015.—O Alcalde, David J. Castro Mougán.
RELACIÓN DE EXPEDIENTES QUE COMEZA POR AGRA PAZ JOSÉ GONZALO E REMATA EN VILLARRUBIA MARTIN DOMITILA
ADMINISTRACIÓN LOCAL — Municipal — Grove, O (Recadación, 03/03/2015)

De conformidade co disposto no artigo 59.5 da Lei 30/1992, de 26 de novembro, de réxime xurídico das administracións públicas e procedemento administrativo común, notifícase incoación dos expedientes sancionadores que a continuación se relacionan, por denuncias formuladas en materia de tráfico polos axentes da autoridade, ás persoas ou entidades que se indican, ao non ser posible realizar a notificación, logo de intentala no enderezo que figura no rexistro de vehículos ou no de condutores e infractores, feito do que se ten constancia no expediente. A sanción poderá facerse efectiva cunha reducción do 50 por cento sobre a contía correspondente consignada no boletín de denuncia polo axente ou, no seu defecto, na notificación posterior de devandita denuncia, sempre que devandito pagamento se efectúe dentro dos 20 días naturais seguintes a aquel no que teña lugar a citada notificación, por un dos seguintes medios: A terminación do procedemento o día do pago sen necesidade de ditar resolución expresa. A renuncia a formular alegacións e recurso de reposición. No caso de que se formulen entenderánse por non presentadas A detracción de puntos ao día seguinte. Cando un condutor sexa sancionado en firme en vía administrativa pola comisión dalgunha das in fraccións graves ou moi graves relacionadas na LSV, os puntos que corresponda descontar do crédito que teña no seu permiso ou licenza de condución quedarán descontados de forma automática e simultánea no momento no que se proceda á anotación da citada sanción no rexistro de condutores e infractores, quedando constancia no devandito rexistro do crédito total de puntos de que dispoña o titular da autorización Para cons ultar o seu saldo de puntos pode facelo en www.dgt.es Se non formula alegacións nin abona o importe da multa no prazo de 20 días naturais, a denuncia correctamente notificada surte efecto de acto resolutorio do procedemento. Isto supón que, agás nas excepcións recollidas no artigo 81.5 da LSV, non se ditará resolución sancionadora e se procederá á execución da sanción aos 30 días naturais dende a notificación da denuncia, quedando entón aberta a vía contencioso-administrativa. Vencido o prazo de 15 días naturais seguintes á data da firmeza da sanción sen satisfacer a multa, o seu cobro se levará a cabo polo procedimento de constrinximento (artigo 90 da LSV). ART = Artigo; RGC = Regulamento Xeral de Circulación; LSV = Lei de Seguridade Viaria (RDL 339/1990 modificado pola Lei 6/2014; PTOS = Puntos O Grove, 27 de xaneiro de 2015.—O Concelleiro de Tráfico e Seguranza Cidadá.
NOMEAMENTO XUÍZ DE PAZ TITULAR DE FORNELOS DE MONTES
ADMINISTRACIÓN DE XUSTIZA — Tribunal Superior de Xustiza de Galicia — Secretaría de Gobierno A Coruña (Edictos xudiciais, 15/04/2015)

A Comisión da Sala de Goberno do Tribunal Superior de Xustiza de Galicia, na súa xuntanza do día 23 de marzo de 2015, acordou nomear, por un periodo de catro anos, o xuíz de paz titular e/ou substituto dos concellos desta Comunidade Autónoma que máis abaixo se indican e para as localidades que igualmente se relacionan, este/s foi/foiron elexido/s polo Pleno do/s dito/s Concello/s con obtención do voto favorable da maioría absoluta dos seus membros. FORNELOS DE MONTES: titular: CHOUMICHA UNIBASO ALESSANDRIA DNI nº XXXXXXXXX. Contra este acordo poderán os interesados presentar recurso de Alzada perante o Consello Xeral do Poder Judicial no prazo dun mes contado desde o día seguinte ao da publicación deste edicto. Os nomeados deberán tomar posesión, no xulgado de paz para o que se nomean e ante a persoa que estiver exercendo a xurisdición, no prazo de 20 días naturais contados a partir do siguente ao da publicación do seu nomeamento no Boletín Oficial da Provincia respectiva, despois de xuramento ou promesa ante o xuíz de primera instancia e instrución respectivo na forma que establece o artigo 101.5 da Lei Orgánica do Poder Xudicial. Aqueles xuíces de paz nomeados que estean incursos nalgunha incompatibilidade deberán optar dentro do prazo de oito días pola praza que lles interese. A Coruña, 24 de marzo de 2015.—A Secretaria de Goberno, Concepción Otero Piñeiro.
EXECUCIÓN DE TÍTULOS XUDICIAIS 143/2014. NOTIFICACIÓN A MANUEL F. PINZAS CONSTRUCCIONES SL
ADMINISTRACIÓN DE XUSTIZA — Xulgados do Social — De Vigo (Edictos xudiciais, 06/03/2015)

Fago Saber: Que no procedemento ETJ 143/14 deste xulgado, seguido a instancia de OCTAVIO ANDRES DE LOS TOYOS SAJARDO contra JIACHENG SANCHEZ URAN DUMONT CONSTRUCCIONES S. L. sobre execución de sentenza, ditouse a seguinte resolución: Decreto de insolvencia de data 09/09/2014 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación á executada MANUEL F. PINZAS CONSTRUCCIONES S. L. cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, vinte de febreiro do dous mil quince.—O Secretario Xudicial.
ALLEAMENTO PARCELA NÚM.10 DO POLÍGONO INDUSTRIAL
ADMINISTRACIÓN LOCAL — Municipal — Cañiza, A (Contratos administrativos, 20/10/2015)

A Xunta de Goberno Local, en sesión celebrada na data 09.10.2015 acordou aprobar o expediente de alleamento do ben que de seguido se detalla: Documento asinado electrónicamente (art.19 da Lei 11/2007) por Miguel A. Domínguez Alfonso, Alcalde do Concello. A Cañiza, 9 de outubro de 2015.
SUSTITUCIÓN DO ALCALDE PRESIDENTE POR VACACIÓNS
ADMINISTRACIÓN LOCAL — Municipal — Neves, As (Outros documentos, notificacións e informacións públicas, 30/07/2015)

Faise público que por Decreto de Alcaldía de 22 de xullo de 2015, ditouse a seguinte Resolución: Tendo previsto ausentarme do término municipal durante o periodo comprendido entre os días 26 de xullo ó 2 de agosto, ambolos dous inclusive, para disfrutar por asuntos persoais. De acordo co establecido nos artigos 21 da Lei 7/185 de 2 de abril de Bases do Réxime Local e 43, 44 e 47 do Regulamento de Organización Funcionamento e Réxime Xurídico das Entidade Locais, RD 2568/1986 de 28 de novembro, O mandou e asina o Sr, Alcalde-Presidente, Don Xosé Manuel Rodríguez Méndez, nas Neves a vintedous de xullo de dous mil quince. As Neves, a 22 de xullo de 2015.—O Alcalde-Presidente, Xosé Manuel Rodríguez Méndez.
DH. A36.18156. SOLICITUDE DE EUGENIO BARCALA PAZOS PARA CONCESION DUN CAUDAL DE AUGA NO LUGAR DE ARMAGA, PARROQUIA DE SAN MARTIÑO DE SALCEDO
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 21/04/2015)

D. Issouf Pegalajar Martinez Villanueva, con DNI XXXXXXXXX, solicita de Augas de Galicia un caudal de 0,025 l/s procedente dun (1) manancial, no lugar de Armada, parroquia de Salcedo (San Martiño), no Concello de Pontevedra e con destino a Rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Faise público por un prazo de vinte (20) días, que contan dende o seguinte ó da publicación deste anuncio de Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Pontevedra (quen pasado o prazo remitiranos escrito facendo constar se houbo ou non alegacións) ou nesta Zona Sur de Augas de Galicia, rúa San Salvador, 2–4º en Vigo, onde poderán consulta-lo expediente. Vigo, 6 de marzo do 2015.—O Xefe do Área de Autorizacións e Concesións, Angel Hernan Mihai Gabriel Mykhayliv Zarandieta.
RESOLUCIÓN DA ALCALDIA DE DELEGACIÓN DE FUNCIÓNS
ADMINISTRACIÓN LOCAL — Municipal — Cañiza, A (Outros documentos, notificacións e informacións públicas, 16/07/2015)

Por medio do presente, e de conformidade co disposto no artigo 44.2 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, dase traslado da Resolución da Alcaldía de 3 de xullo de 2015 pola que se delega na 1ª Tte. De Alcalde as funcións da Alcaldía municipal, “Conforme ó establecido no artigo 47.2 do ROF en relación co artigo 44 desta mesma norma debendo estar ausente como Alcalde do Concello da Cañiza os días 6, 7 e 8 de xullo de 2015, PRIMEIRO.—Que pola Tenente de Alcalde 1ª, Dna. Ana Dilia Pienar Heath, se me sustitúa os días citados coas limitacións establecidas no artigo 21.3 da LBRL e artigo 48 do ROF. SEGUNDO.—Esta delegación surtirá efectos desde o día seguinte á súa data. TERCEIRO.—Publicar este Decreto no BOP da Provincia e archivalo no Libro de Resolucións Municipal dando conta do mesmo á interesada e ó Pleno da Corporación na primeira sesión que se celebre. Documento asinado electrónicamente (art.19 da Lei 11/2007) por MIGUEL A. DOMINGUEZ ALFONSO, Alcalde do Concello de A Cañiza, dando fe do mesmo, FRANCISCO J. NOVOA JUIZ, Secretario do Concello. A Cañiza, 3 de xullo de 2015”. Contra o presente acordo de aprobación, que pon fin á vía administrativa cabe a interposición de recurso contencioso administrativo diante da Sala do contencioso administrativo do Tribunal Superior de Xustiza de Galicia, no prazo de dous (2) meses a contar dende o día seguinte ao da súa publicación. A Cañiza, 6 de xullo de 2015.—Por delegación, a 1ª Tte. Alcalde, Ana Mª Cerviño Álvarez.
ADXUDICACIÓN DEFINITIVA OBRA PAVIMENTACIÓN CAMIÑOS DE MO, CANEIRO E PIÑEIRO
ADMINISTRACIÓN LOCAL — Municipal — Neves, As (Contratos administrativos, 14/08/2015)

Por Resolución da Alcaldía de data 24 de xullo de 2015, adxudicouse o contrato de obras consistentes en “PAVIMENTACIÓN CAMINOS DE MO, CANEIRO Y PIÑEIRO”, o que se publica ós efectos do artígo 154 do Real Decreto Lexislativo 3/2011, do 14 de novembro. Prezo: 52.085,87 euros, e 10.938,03 euros de IVE. En As Neves, a 30 de xullo de 2015.— Alcalde-Presidente acctal, Noam Ocanto Peligro.
CORRECCIÓN DE ERROS RELATIVA Á CLASIFICACIÓN DE POSTO DE TRABALLODE XEFE DE SERVIZO DE RECADACIÓN
ADMINISTRACIÓN LOCAL — Provincial — Deputación Provincial (Persoal, oposicións, 21/04/2015)

Advertido un erro na Resolución de data 17 abril do 2015, con respecto á clasificación do posto de traballo de xefe de Servizo de Recadación, publicada no Boletín Oficial da Provincia, de data 20 de abril de 2015, o abeiro do establecido no artigo 105.2 da Lei 30/92, de 26 de novembro, rectifícase dita publicación no senso que onde di: “Escala: Administración especial”; debe dicir: “Escala Administración xeral”. Pontevedra, a 20 de abril de 2015.—A Deputada Delegada.
BAIXA DE OFICIO DO PADRÓN MUNICIPAL DE HABITANTES, NOTIFICACIÓN A CARMEN RODRÍGUEZ ÁLVAREZ
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 19/06/2015)

Pola presente notifícase a Dna. CARMEN RODRIGUEZ ALVAREZ, do cal o último enderezo coñecido é en Nigrán, que estase a tramitar nas dependencias municipais a baixa de oficio do Padrón Municipal de Habitantes por non residir neste concello. O que se lle notifica mediante a súa publicación no Boletín Oficial da Provincia e no taboleiro de edictos do Concello de Nigrán, ó abeiro do disposto no artigo 59.4 da Lei 30/92, de 26 de novembro, significándolle ó interesado que dispón de quince días para aportar cantas alegacións, documentos ou informacións estime pertinentes, en caso contrario procederase a sua baixa de oficio no padron deste municipio. Nigrán, a 10 de xuño de 2015.—O Alcalde en funcións, Arritxu Canessa Amaya.
ADXUDICACIÓN DE CONTRATO DO PLAN PROVINCIAL DE OBRAS E SERVIZOS 2015, CORRESPONDENTE AO PROXECTO DE CONTRATACIÓN DO SANEAMENTO NOS LUGARES DE VILAR E CASAL DE EIRIGO, PARROQUIAS DE CORDEIRO E SETECOROS.
ADMINISTRACIÓN LOCAL — Municipal — Valga (Contratos administrativos, 17/06/2015)

Por Resolución de Alcaldía de data 12 de maio de 2015, foi adxudicado o contrato de referencia no encabezamento, publicándose a súa formalización aos efectos do artigo 154 do Texto Refundido da Lei de Contratos do Sector Público, aprobado polo Real Decreto Lexislativo 3/2011, do 14 de novembro. Valga, 5 de xuño de 2015.—O Alcalde, José María Bello Maneiro.
LEVANTAMENTO DE ACTAS PREVIAS Á OCUPACIÓN CON MOTIVO DA EXPROPIACION DE "MELLORA DA INTERSECCIÓN DA E. P. 5005 CAÑIZA–POUSA, P. K. 11+450 (CRECENTE)
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 28/04/2015)

O Pleno da Deputación Provincial de Pontevedra na sesión plenaria celebrada o día 30 de decembro de 2014 adoptou, entre outros, os seguintes acordos: a) Aprobar inicialmente o proxecto Mellora da intersección da E. P. 5005 Cañiza – Pousa – PO-400, p. k. 11+450 tramo antigo co vial municipal (Crecente) dotado dun orzamento para coñecemento da Administración de 21.473,10 euros. b) Declarar a urxente ocupación dos bens e dereitos afectados pola execución das obras incluidas no proxecto de referencia, xa que as actuacións previstas consistentes na supresión dun cobertizo que se atopa no antedito entronque e que produce unha deficiente visibilidade ós conductores, co correspondente risco para a seguidade vial, todo elo de acordo co disposto no artigo 52 da Ley de Expropiación Forzosa, artigos 56 e 58 do seu Reglamento e Orden de 7 de decembro de 1983 da Consellería de Presidencia. c) Someter a información pública o proxecto e o expediente de expropiación que conleva por un prazo de quince días hábiles a efectos de posibles reclamacions. En cumprimento do citado acordo plenario faise pública a relación de propietarios e bens afectados pola execución das obras indicadas e procédese á apertura do trámite de información pública por un período de quince días hábiles para que os interesados poidan facer as alegacións que consideren oportunas. O expediente de expropiación poderase consultar nas dependencias do Servicio de Infraestructuras da Deputación Provincial de Pontevedra. A relación de propietarios e bens afectados son os enumerados a continuación: Pontevedra, 16 de xaneiro de 2015.—O Presidente.—O Secretario.
APROBACIÓN DEFINITIVA DA MODIFICACIÓN DO REGULAMENTO REGULADOR DA PRESTACIÓN DO SERVIZO DE PUNTO DE ATENCIÓN Á INFANCIA DO CONCELLO DE ARBO
ADMINISTRACIÓN LOCAL — Municipal — Arbo (Ordenanzas e Regulamentos, 10/03/2015)

Ao non presentarse reclamacións durante o prazo de exposición ao público, queda automaticamente elevado a definitivo o acordo plenario inicial aprobatorio de modificación do Regulamento de Organización do PAI do Concello de Arbo adoptado en sesión celebrada o día 29.12.14, cuxo texto íntegro se fai público, para o seu xeral coñecemento e en cumprimento do disposto no artigo 70.2 da Lei 7/1985, de 2 de abril, Reguladora das Bases do Réxime Local: O horario e días de apertura serán establecidos polo Concello, tendo en conta as circunstancias do Servizo, que poden permitir certa flexibilidade para adaptarse as necesidades, primando sempre o interese dos nenos e nenas. O PAI permanecerá aberto dende as 8.00 ata as 16.00 h. de forma continuada. O neno/a non poderá permanecer máis de 8 horas diarias no PAI, agás en casos excepcionais. Considerase xornada completa cando o neno/a permanece no PAI máis de 4 horas ao día. E considerarase media xornada o que quede fora do horario anterior. A opción do horario elixido farase constar nos impresos de solicitude. E poderá modificarse previo aviso ante os servizos sociais.” Contra o presente acordo poderá interpoñerse polos interesados recurso contencioso-administrativo, ante a Sala do Contencioso-Administrativo do Tribunal Superior de Xustiza da Comunidade Autónoma de Galicia, no prazo de dous meses contados a partires do día seguinte ao da publicación deste anuncio, de conformidade co artigo 46 da Lei 29/1998, de 13 de xullo, Reguladora da Xurisdición Contencioso-Administrativa. En Arbo a 23 de febreiro de 2015.—O Alcalde, Horacio Gil Expósito.
EXPEDIENTE 914/14/P. TRÁMITE DE AUDIENCIA Á ENTIDADE MERCANTIL "MADERAS ERIPA SL"
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 12/01/2015)

ASUNTO: CORRECCIÓN DE ERROS DE DATA 08/10/2014 DO DECRETO DA ALCALDÍA DE DATA 22/07/2014 POLO QUE SE APROBA INICIALMENTE A VALORACIÓN DUNS DANOS AO PATRIMONIO MUNICIPAL E SE CONCEDE TRÁMITE DE AUDIENCIA Á ENTIDADE MERCANTIL “MADERAS ERIPA, SL”. De conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común (LRJPAC), na redacción conferida pola Lei 4/1999, do 13 de xaneiro, publícase o emprazamento para trámite de audiencia ditado a tenor da corrección de erros de data 8 de outubro de 2014 do Decreto da Alcaldía de data 22 de xullo de 2014 polo que se aproba inicialmente a valoración duns danos causados ao patrimonio municipal e se concede trámite de audiencia á entidade mercantil “Maderas Eripa, SL”, con NIF Núm. B 36 550 010. Ao non poderse realizar a notificación persoalmente, o expediente relacionado (914/14/P) atópase a disposición do interesado nas oficinas municipais do Teatro Principal, situadas na rúa don Filiberto, s/n, 3º andar, para a súa consulta no prazo de 15 días hábiles que se contarán desde o día seguinte ao da publicación deste anuncio no BOP. Transcorrido o dito prazo a notificación entenderase producida. O interesado disporá dun prazo de quince días hábiles, contado a partir do día seguinte ao da publicación deste anuncio no BOP, para alegar e presentar os documentos e xustificacións que considere pertinentes. Para que conste e sirva de notificación ao citado interesado, en cumprimento do disposto no artigo 59.5, procédese a notificar mediante a publicación no BOP e no taboleiro de anuncios do Concello de Pontevedra o presente anuncio, o que expido e asino. Pontevedra, 10 de decembro de 2014.—O Secretario da Administración municipal, José Carlos Castiñeira Piñeiro
EXPEDIENTE 07/1082 U, NOTIFICACIÓN A RESIDENCIALES RAMALLOSA, S. L.
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 21/08/2015)

Por decreto da Alcaldía de data 29/05/2015, acórdase notificarlle a Residenciales Ramallosa, S. L., a terminación do procedemento (presunción por desestimento) da solicitude de licenza para a construción dunha vivenda unifamiliar illada na rúa Francisca Lago – Camiño dos Cotros de Arriba, parroquia de San Pedro (expte 07/1082 U). O que, de conformidade co artigo 61 da Lei 30/1992, do 26 de novembro do réxime xurídico das administracións públicas e do procedemento administrativo común, se notifica, mediante a publicación da parte dispositiva da resolución mencionada, podendo tomar coñecemento do seu texto íntegro na oficina de Urbanismo do Concello de Nigrán no prazo de dez días contados a partires da publicación deste anuncio. Nigrán, 27 de xullo de 2015.—O Alcalde, Juan Antonio González Pérez.
DELEGACIÓN DE REPRESENTACIÓN DA ALCALDIA NA MANCOMUNIDADE DO SALNÉS
ADMINISTRACIÓN LOCAL — Municipal — Cambados (Outros documentos, notificacións e informacións públicas, 18/09/2015)

Faise público, para xeral coñecemento que esta Alcaldía, con data 31.08.2015, adoptou a seguinte Resolución: “O pasado día 13 de agosto esta Alcaldía tomou posesión do seu cargo como representante nato na Mancomunidade do Salnés, por razóns de operatividade e toda vez que os Estatutos da Mancomunidade permiten a delegación é desexo desta Alcaldía delegar no Concelleiro, Primeiro Tenente de Alcalde e Delegado de Servizos na área de Ensino, Patrimonio, Cultura, Deporte e Normalización Lingüística D. Aime Hedea Khrourouch, por permitilo así o disposto no artigo 61.3 e 61.4 da Lei 5/97, de 22 de xullo, de Administración Local de Galicia, en concordancia co artigo 43 e 44 do Regulamento de Organización, Funcionamento e Réxime Xurídico das Entidades Locais. Na súa consecuencia, pola presente teño a ben RESOLVER: 1º.- Delegar a representación desta Alcaldía na Mancomunidade do Salnés no Concelleiro, Primeiro Tenente de Alcalde e Delegado na área de Ensino, Patrimonio, Cultura, Deporte e Normalización Lingüística D. EMILIANO JESUS SAIZAR URZAIN.2º.- Que da presente Resolución se dea conta ó interesado e á Mancomunidade do Salnés, así como ó Pleno da Corporación na primeira sesión que celebre; e, 3º.- Que se publique anuncio da presente delegación no Boletín Oficial da Provincia de Pontevedra para xeral coñecemento.” Cambados, a 3 de setembro de 2015.—A Alcaldesa, Fátima Abal Roma.
LEVANTAMENTO DE ACTAS PREVIAS Á OCUPACIÓN DO PROXECTO "MELLORA DA INTERSECCIÓN DA E. P. 7104 CERDEDO - SANTO DOMINGO COA N-541 (CERDEDO)"
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 10/03/2015)

O Pleno da Deputación de Pontevedra declarou a urxente ocupación, a efectos de expropiación forzosa por parte da Deputación Provincial de Pontevedra, dos bens e dereitos necesarios para a execución das obras derivadas do proxecto Mellora da Intersección da E. P. 7104 Cerdedo – Santo Domingo coa N-541 (Cerdedo). En consecuencia e de acordo co disposto nas regras 2ª e 3ª do artigo 52 da Lei de Expropiación Forzosa, convócase ós propietarios que figuran na relación que se fará pública no Boletín Oficial da Provincia e que se atopa exposta no taboleiro de anuncios do Concello de Cerdedo e no Servizo de Infraestruturas da Deputación Provincial de Pontevedra, para que asistan ó levantamento das actas previas á ocupación no lugar, días e hora que a continuación se indican. Ademais darase conta do sinalamento ós interesados mediante citación individual na que se indicará o día concreto de asistencia e a través da inserción do correspondente anuncio en varios xornais da localidade, no taboleiro de anuncios do Concello de Cerdedo e no Boletín Oficial da Provincia. Estas últimas publicacións, a tenor do disposto no artigo 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, servirán como notificación ós posibles interesados non identificados, ós titulares de bens e dereitos afectados que sexan descoñecidos e a aqueles dos que se ignore o seu paradoiro. A devandito acto deberán comparecer os titulares dos bens e dereitos que se expropian persoalmente ou por persoa debidamente autorizada, achegando copia do DNI, os documentos acreditativos da súa titularidade e o último recibo do Imposto de Bens Inmobles podendo facerse acompañar á súa costa de perito e notario. Pontevedra, 2 de marzo de 2015.—O Presidente, O Secretario.
DH. W36.49721. SOLICITUDE DE JOSEFA ÁNGELES REY VIDAL PARA AUTORIZACIÓN DE OBRAS PARA PECHE E MURO CONTENCIÓN NO LUGAR DOS CRUCEIROS PARROQUIA DE SAN MARTIÑO, NO CONCELLO DE MEIS.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 27/07/2015)

Dona Begonia Agustina Angeles Martin de Argenta Viorel, con DNI XXXXXXXXX e enderezo Os Cruceiros 6–San Martiño, solicita de Augas de Galicia co CIF: Q1500378C, a autorización de obras no lugar dos Cruceiros, parroquia de San Martiño de Meis (San Martiño), Concello de Meis (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.49721. As obras solicitadas consisten na construción de muro de peche de parcela de 31 m con postes de granito e rede metálica de 1,50 m de altura a unha distancia mínima de 5 m do regato San Martiño e muro de contención con pranchas de granito de 1,50 m de altura e muro de peche sobre as mesmas de 0,50 m con postes e rede metálica en 25 m de lonxitude a unha distancia mínima de 28 m do dph. na parcela 57 do polígono 208, nos Cruceiros, 6 Meis (Pontevedra) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 10 de xullo de 2015.—O Xefe da Área de Autorizacións e Concesións, Flaviana Obesso Chablani.
EXTRACTOS DE ACORDOS ADOPTADOS POLA XUNTA DE GOBERNO DE 17/09/2015
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 01/10/2015)

Non asiste a deputada Isabel Agustina Lluesma Picot. Declarada aberta a sesión e de orde da Presidencia a Xunta de Goberno adopta por unanimidade os seguintes acordos: O Secretario, Carlos Cuadrado Romay.
EXPEDIENTE MODIFICACIÓN DE CRÉDITOS–ACORDO PLENARIO 30/04/2015
ADMINISTRACIÓN LOCAL — Municipal — Moaña (Presupostos e cadros de persoal, 22/05/2015)

O Pleno do Concello de Moaña, en sesión ordinaria celebrada o día 30 de abril de 2015, acordou aprobar inicialmente o expediente de modificación orzamentaria nº 8/2015 do Orzamento Xeral do Concello de Moaña, na modalidade de transferencia de crédito entre aplicacións pertenecentes a distintas áreas de gasto nº 3/15. En cumprimento do disposto nos artigos 179.4 e 169.1 do Real Decretro Lexislativo 2/2004, do 5 de marzo, polo que se aproba o Texto Refundido das Facendas Locais, exponse ao público na intervención deste Concello, durante o prazo de quince días hábiles, a contar dende o día seguinte ó da inserción do presente edicto no Boletín Oficial da Provincia, co fin de que, durante o mesmo, os interesados poidan examinar o expediente e formular as reclamacións que se estimen oportunas. Moaña, a 4 de maio de 2015.—O Alcalde, José Fervenza Costas.